CELEX: 32018D0744
Language: fi
Date: 2018-05-16 00:00:00
Title: Komission täytäntöönpanopäätös (EU) 2018/744, annettu 16 päivänä toukokuuta 2018, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 muuttamisesta (tiedoksiannettu numerolla C(2018) 2815) (ETA:n kannalta merkityksellinen teksti. )

18.5.2018   
            
            
               FI
            
            
               Euroopan unionin virallinen lehti
            
            
               L 123/119
            
         KOMISSION TÄYTÄNTÖÖNPANOPÄÄTÖS (EU) 2018/744,
   annettu 16 päivänä toukokuuta 2018,
   eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 muuttamisesta
   
      
         (tiedoksiannettu numerolla C(2018) 2815)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   ottaa huomion yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (3) ja erityisesti sen 14 artiklan 2 kohdan, 19 artiklan 1 kohdan a alakohdan, 19 artiklan 3 kohdan a alakohdan sekä 19 artiklan 4 ja 6 kohdan,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (4) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Direktiivissä 92/119/ETY vahvistetaan yleiset torjuntatoimenpiteet, jotka on toteutettava tiettyjen eläintautien, kuten lumpy skin -taudin, puhjetessa. Kyseisiin toimenpiteisiin kuuluvat suoja- ja valvontavyöhykkeiden perustaminen saastuneen tilan ympärille sekä hätärokotukset, joilla täydennetään muita torjuntatoimenpiteitä lumpy skin -taudin puhjetessa.
            
         
               (2)
            
            
               Komission täytäntöönpanopäätöksessä (EU) 2016/2008 (5) vahvistetaan eläinten terveyttä koskevat toimenpiteet lumpy skin -taudin torjumiseksi eräissä jäsenvaltioissa tai niiden osissa. Mainitun täytäntöönpanopäätöksen mukaan ilmaisulla ’tartuntavyöhykkeet’ tarkoitetaan sen liitteessä I olevassa II osassa lueteltujen jäsenvaltioiden alueiden osia, joihin sisältyvät ne alueet, joilla lumpy skin -taudin esiintyminen vahvistettiin, ja kaikki direktiivin 92/119/ETY mukaisesti muodostetut suoja- ja valvontavyöhykkeet, ja joilla voidaan rokottaa lumpy skin -tautia vastaan rokotusohjelmien hyväksymisen jälkeen. Lisäksi sen mukaan ilmaisulla ’taudista vapaat vyöhykkeet, joilla suoritetaan rokotuksia’ tarkoitetaan mainitussa liitteessä olevassa I osassa lueteltavien jäsenvaltioiden alueiden osia, joihin sisältyvät sellaiset tartuntavyöhykkeiden ulkopuoliset alueet, joilla rokotetaan lumpy skin -tautia vastaan rokotusohjelmien hyväksymisen jälkeen.
            
         
               (3)
            
            
               Täytäntöönpanopäätöksessä (EU) 2016/2008 säädetään eläviä nautaeläimiä, vankeudessa pidettyjä luonnonvaraisia märehtijöitä, niiden sukusoluja ja näistä eläimistä saatuja muita tuotteita koskevista erityisistä riskinhallintatoimenpiteistä ja kaupan rajoituksista, jotka on tarkoitus toteuttaa taudista vapailla vyöhykkeillä, joilla suoritetaan rokotuksia, lumpy skin -taudin mahdollisen leviämisriskin minimoimiseksi.
            
         
               (4)
            
            
               Lumpy skin -tauti vahvistettiin Manner-Euroopassa ensimmäisen kerran elokuussa 2015 (Kreikassa). Tauti ilmaantui uudelleen vuonna 2016, jolloin sitä esiintyi yhteensä seitsemässä Kaakkois-Euroopan maassa (Kreikka, Bulgaria, entinen Jugoslavian tasavalta Makedonia, Serbia, Kosovo (6), Albania ja Montenegro), mutta vuonna 2017 sitä esiintyi huomattavasti vähäisemmässä määrin (tauti uusiutui laajamittaisesti vain Albaniassa, kun taas Kreikassa ja entisessä Jugoslavian tasavallassa Makedoniassa esiintyi vain satunnaisia taudinpurkauksia).
            
         
               (5)
            
            
               Lumpy skin -taudin vastatoimena kaikki taudista kärsineet jäsenvaltiot (Kreikka ja Bulgaria) samoin kuin kaikki taudista kärsineet EU:n ulkopuoliset maat toteuttivat nopeasti kaikkien elävien nautaeläintensä ja vankeudessa pidettyjen luonnonvaraisten märehtijöiden laajamittaiset rokotukset ainakin kahtena peräkkäisenä vuonna (2016 ja 2017). Saman ajanjakson aikana Kroatia, jossa lumpy skin -tautia ei ollut koskaan siihen mennessä esiintynyt, toteutti saman rokotustoimenpiteen ennalta ehkäisevänä toimena naapurimaiden epidemiologisen tilanteen vuoksi.
            
         
               (6)
            
            
               Sen jälkeen, kun lumpy skin -tautia esiintyi ensimmäisen kerran Manner-Euroopassa, Euroopan elintarviketurvallisuusviranomainen, jäljempänä ’EFSA’, antoi 29 päivänä heinäkuuta 2016 lumpy skin -tautia koskevaa kiireellistä ohjeistusta (7) ja kaksi raporttia, jotka hyväksyttiin 27 päivänä maaliskuuta 2017 (8) ja 29 päivänä tammikuuta 2018 (9). Kaikista näistä tieteellisistä arvioista ilmenee, että vuosiin 2016 ja 2017 saakka saatavilla olevia lumpy skin -taudin epidemiologisia tietoja koskevan analyysin tulokset osoittavat, että kun laajamittaiset rokotuskampanjat toteutettiin asianmukaisesti lumpy skin -tautia vastaan, tauti saatiin hallintaan, koska uusien taudinpurkauksien syntyminen voitiin estää. Lisäksi todettiin, että laajamittaiset rokotukset ovat tehokkain keino torjua lumpy skin -tautia erityisesti, jos rokotettujen eläinten suoja oli kehittynyt jo ennen taudin ilmaantumista ennalta ehkäisevän rokotuksen avulla.
            
         
               (7)
            
            
               Lumpy skin -taudin vastaisten tuoreiden rokotuskampanjoiden tehokkuus, jonka EFSAn vuonna 2016 antama ohjeistus ja EFSAn raportit vuosilta 2017 ja 2018 ovat vahvistaneet, viittaa siihen, että elävien nautaeläinten ja vankeudessa pidettyjen luonnonvaraisten märehtijöiden siirroista taudista vapaalla vyöhykkeellä, jolla suoritetaan rokotuksia, johtuva lumpy skin -taudin leviämisriski on hyvin vähäinen sen jälkeen, kun lumpy skin -taudin rokotuskampanja on saatu päätökseen täytäntöönpanopäätöksen (EU) 2016/2008 liitteen II mukaisesti.
            
         
               (8)
            
            
               Kroatian, Bulgarian ja Kreikan koko alue tai sen osat on lueteltu täytäntöönpanopäätöksen (EU) 2016/2008 liitteessä I taudista vapaina vyöhykkeinä, joilla suoritetaan rokotuksia.
            
         
               (9)
            
            
               Niin Kroatia kuin Bulgariakin ilmoittivat lumpy skin -taudin vastaisen rokotuskampanjan päätökseen saamisesta taudista vapailla vyöhykkeillä, joilla suoritetaan rokotuksia, jo vuonna 2017 täytäntöönpanopäätöksen (EU) 2016/2008 liitteen II mukaisesti. Ottaen huomioon vuoden 2017 suotuisan epidemiologisen tilanteen Kaakkois-Euroopassa Kroatia aikoo lisäksi lopettaa lumpy skin -taudin vastaiset rokotukset vuodesta 2018 lähtien.
            
         
               (10)
            
            
               Kun lumpy skin -taudin vastainen rokotuskampanja on saatu päätökseen Kreikan taudista vapailla vyöhykkeillä, joilla suoritetaan rokotuksia, tällä päätöksellä käyttöön otettavia poikkeuksia olisi sovellettava asianomaisiin Kreikan taudista vapaisiin vyöhykkeisiin, joilla suoritetaan rokotuksia.
            
         
               (11)
            
            
               Täytäntöönpanopäätöksen (EU) 2016/2008 6 a artiklan nykyisten säännösten mukaan eläviä nautaeläimiä ja vankeudessa pidettyjä luonnonvaraisia märehtijöitä saa siirtää saman jäsenvaltion taudista vapailla vyöhykkeillä, joilla suoritetaan rokotuksia, ainoastaan, jos ne ovat peräisin tiloilta, joilla kaikilla muilla eläimillä on voimassa rokotuksen antama tai emolta saatu immuniteettisuoja, muutamia poikkeuksia lukuun ottamatta (hätäteurastettaviksi tarkoitetut eläimet tai eläimet, jotka on tuotu lumpy skin -taudista vapailta alueilta alle kolme kuukautta aiemmin). Koska lumpy skin -taudin vastaiset rokotukset on asteittain lopetettu taudista vapailla vyöhykkeillä, joilla suoritetaan rokotuksia, on annettava säännökset elävien nautaeläinten ja vankeudessa pidettyjen luonnonvaraisten märehtijöiden siirroista sitten, kun vasikoiden emolta saatu immuniteettisuoja lakkaa olemasta voimassa eritoten vuoden 2018 jälkipuoliskolla.
            
         
               (12)
            
            
               Näin ollen taudista vapailta vyöhykkeiltä, joilla suoritetaan rokotuksia, lähetettäviä eläviä nautaeläimiä ja vankeudessa pidettyjä luonnonvaraisia märehtijöitä koskevien poikkeusten ja erityisedellytysten osalta sovellettavia vaatimuksia sekä täytäntöönpanopäätöksen (EU) 2016/2008 6 a artiklaa olisi muutettava.
            
         
               (13)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään täytäntöönpanopäätöksen (EU) 2016/2008 6 a artiklan 2 kohtaan e alakohta seuraavasti:
   
      
                  ”e)
               
               
                  eläimet, riippumatta niiden yksilöllisestä rokotustilanteesta tai siitä, rokotetaanko niiden alkuperätilalla lumpy skin -tautia vastaan, voidaan kuljettaa sellaisella alueella sijaitsevilta tiloilta, joka luetellaan liitteessä I olevassa I osassa, sellaisella muulla saman jäsenvaltion alueella sijaitsevaan määräpaikkaan, joka luetellaan liitteessä I olevassa I osassa, edellyttäen että
                  
                              i)
                           
                           
                              asianomaisen jäsenvaltion toimivaltaiset viranomaiset ovat toteuttaneet kaikilla kyseisen jäsenvaltion alueilla, jotka luetellaan liitteessä I olevassa I osassa, lumpy skin -taudin vastaisen vuotuisen rokotusohjelman, joka saatiin päätökseen vähintään 28 päivää ennen lähettämispäivää ja joka täytti liitteessä II esitetyt edellytykset ja jonka komissio on hyväksynyt, ja ovat ilmoittaneet komissiolle ja muille jäsenvaltioille tämän rokotusohjelman alkamis- ja lopettamispäivän; sekä
                           
                        
                              ii)
                           
                           
                              jos eläimet siirretään liitteessä I olevassa II osassa luetellun alueen kautta, on perustettu 12 artiklan mukainen alkuperä-, kauttakulku- ja määräjäsenvaltioiden toimivaltaisten viranomaisten valvonnassa oleva ohjausmenettely.”
                           
                        
            
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä toukokuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EYVL L 62, 15.3.1993, s. 69.
   
      (4)  EYVL L 18, 23.1.2003, s. 11.
   
      (5)  Komission täytäntöönpanopäätös (EU) 2016/2008, annettu 15 päivänä marraskuuta 2016, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa (EUVL L 310, 17.11.2016, s. 51).
   
      (6)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
   
      (7)  EFSA Journal 2016;14(8):4573
   
      (8)  EFSA Journal 2017;15(4):4773
   
      (9)  EFSA Journal 2018;16(2):5176